Dynatoaetus

Dynatoaetus – vanaginių paukščių (Accipitriformes) būrio išnykusi plėšriųjų paukščių gentis, kurioje žinoma viena rūšis - Gafo erelis (Dynatoaetus gaffae).

Gafo ereliai (Dynatoaetus gaffae) gyveno Australijos žemyne pleistoceno epochoje, galbūt tarp 700 000-50 000 metų.

Apibūdinimas 
Už australinius pleištauodegius erelius (Aquila audax) buvo dvigubai didesni, ir abi šios rūšys gyveno vienoje epochoje. Šių erelių skersmuo tarp išskleistų abiejų sparnų galų galėjo siekti iki 3 m ilgį. Turėjo galingus, pakankamai plačius, iki 30 cm ilgio nagus, kuriais galėjo sugriebti mažą kengūrą (Macropodidae) ar koalą (Phascolarctos). Tai buvo stambiausia Australijos žemyne gyvenusi erelių rūšis ir viena stambiausių erelių rūšių pasaulyje, už kuriuos stambesni tik jau išnykę Hasto sakaliniai ereliai (Hieraaetus moorei), ypač jų patelės bei Gigantohierax suarezi. Ši rūšis nebuvo artimai susijusi su jokiais šiuolaikiniais Australijos žemyne gyvenančiais ereliais, bet artimai susijusi su Senojo pasaulio grifais bei gyvatėdžių (Circaetinae) pošeimio rūšimis, kurioms priskiriami Filipinų salose kritiškai nykstantys ereliai beždžionėdžiai (Pithecophaga jefferyi). 

Kaip rodo dideli ir galingi kojų kaulai ir nagai, yra akivaizdu, kad Gafo ereliai (Dynatoaetus gaffae) nebuvo grifai, besimaitinantys maita. Taip pat būtų galima būtų manyti, jeigu gafo ereliai buvo artimi gyvatėdžių pošeimiui, reikštų maitinosi vidutinio dydžio ar smulkiais driežais, gyvatėmis. Bet šiam porūšiui priskiriama labai stambių erelių beždžionėdžių (Pithecophaga jefferyi) rūšis, ir kitaip nei jo ropliais mintantys giminaičiai, mieliau medžioja smulkesnių rūšių beždžiones (Simiiformes), kaguaninius (Cynocephalidae), šikšnosparnius (Chiroptera), paukščius ir kartais kiaulinių (Suidae) ar elninių (Cervidae) jauniklius. 

Vėlyvajame pleistocene tai buvo pagrindinis paukštis plėšrūnas Australijos žemyne.

Taksonų artumas rementis filogenezine analize:

Istorija 
Aprašyta iš esamos ir naujai surinktos medžiagos. Pirmosios fosilijos buvo surinktos 1956 m. ir 1969 m. Pietų Australijoje esančio Flinderso kalnagūbrio Mėrso urvo (Mairs Cave) 55 metrų gylyje. Šias fosilijas sudarė krūtinkaulis, distalinis žastikaulis ir du naginiai pirštakauliai. Dar 28 šio individo kaulai - įskaitant smegeninę, slankstelius, furkulą ir papildomus sparno ir kojos kaulus, iš kurių dauguma buvo nepilni - radimvietėje buvo aptikti 2021 m. gruodžio mėn. Visa tai leido nustatyti ir papildomas tos pačios rūšies fosilijas kolekcijose iš Kuperkriko (Ero ežero baseinas, Pietų Australija), Viktorijos fosilijų urvo (Narakurtas, Pietų Australija) ir Velingtono urvas (Velingtonas, Naujasis Pietų Velsas). Dynatoaetus skirtingais elementais turėjo panašumą į dabar gyvuojančių vapsvaėdžių (Perninae), vanaginių grifų (Gypaetinae), gyvatėdžių (Circaetinae) ir kilmingųjų grifų (Aegypiinae) porūšius.

Iš fosilijų rūšį identifikavo mokslininkų grupė iš Pietų Australijos Flinderso universiteto, kuriai vadovavo paleontologė Elen Mater (Ellen Mather).

Pavadinimo kilmė 
Lotynų kalba „Dynatoaetus“ genties pavadinimas kilo iš senovės graikų kalbos žodžio „dynatos“, reiškiančio galingas ar stiprus, ir žodžio „aetos“, reiškiančio erelį. Rūšies pavadinimas „gaffae“ pasirinktas Priscilos Gaf (Priscilla Gaff) garbei, kuri gerokai anksčiau, 2002 m. disertacijoje pirmoji aptarė šio paukščio turėtą fosilinę medžiagą.

Taip pat skaitykite 
 Hasto sakalinis erelis
 Pasaulio stambiausių plėšriųjų paukščių rūšių sąrašas

Šaltiniai

Nuorodos 
 abc.net.au / Giant eagle Dynatoaetus gaffae was Australia's biggest raptor, researchers say; By Christian Cominos | Posted Thu 16 Mar 2023, updated Thu 16 Mar 2023

Vanaginiai paukščiai
Išnykę paukščiai